Royal Society เรียกร้องให้มีการลงทุนเพิ่มขึ้น ในโครงการวิจัยเพื่อความมั่นคงด้านอาหารโลก
สถาบันวิทยาศาสตร์แห่งชาติของอังกฤษ Royal Society กำลังเรียกร้องให้มีการลงทุนมูลค่าหลายพันล้านดอลล่าร์ ในโครงการวิจัยเพื่อความมั่นคงด้าน
Royal Society ระบุว่าภายในปี2050 พืชที่ผ่านการดัดแปลงพันธุกรรม ควรกลายมาเป็นเครื่องมือสำคัญในการจัดหาอาหาร ตอบสนองความต้องการของประชากรโลกที่คาดว่าจะมีจำนวนสูงถึง9 พันล้านคน อย่างไรก็ตาม บรรดานักรณรงค์ชี้ว่า พืชที่ผ่านการดัดแปลงพันธุกรรมแล้วนี้อาจทำลายวิถีชีวิตของเกษตรกรรายย่อยได้ สถาบันวิทยาศาสตร์ Royal Society ในประเทศอังกฤษ เปิดเผยรายงานเกี่ยวกับการนำวิทยาศาสตร์ และเทคโนโลยีมาแก้ไขปัญหาการขาดแคลนอาหารซึ่งคาดว่าจะเริ่มเกิดขึ้นภายในปี 2050 นี้ คุณ Jules Prettyหนึ่งในคณะนักวิจัยของ Royal Society กล่าวว่าคณะนักวิจัยได้พิจารณาปัจจัยหลายอย่างที่คาดว่า จะเปลี่ยนแปลงในอีกไม่กี่สิบปีข้างหน้าเช่น การเปลี่ยนแปลงของสภาพภูมิอากาศโลก การเพิ่มขึ้นของประชากรโลกและแนวทางการบริโภคแบบใหม่ๆ คุณ Pretty กล่าวว่าเมื่อรวมปัจจัยทุกอย่างเข้าด้วยกันพบว่าเราอาจต้องการผลผลิตทางการเกษตรเพิ่มขึ้นอีกมากกว่า 50% หรือมากกว่า 100%จากพื้นที่ที่มีอยู่ ซึ่งนั่นคือความท้าทายสำคัญที่ควรตระหนักถึง สถาบัน RoyalSociety ระบุว่า เกษตรกรจำเป็นต้องหันมาปลูกพืชหลากหลายชนิด เพื่อสนองความต้องการด้านอาหารในอนาคตและเรียกร้องให้มีการวิจัยพัฒนาพันธุ์พืชใหม่ๆ ผ่านการผสมพันธุ์แบบดั้งเดิม และการดัดแปลงพันธุกรรมโดยตรงนักวิจัยผู้นี้บอกว่าทาง Royal Societyไม่ได้สนับสนุนให้ปลูกพืชทุกชนิดที่ผ่านการดัดแปลงพันธุกรรม แต่ให้เลือกพิจารณาเป็นกรณีไปเนื่องจากพืชเหล่านั้นสามารถถูกสร้างให้มีความทนทานต่อแมลงและโรคต่างๆ ได้ซึ่งอาจเป็นผลดีต่อสิ่งแวดล้อมมากขึ้นเพราะเกษตรกรไม่ต้องใช้ยาปราบศัตรูพืชปริมาณมาก ดังเช่นการปลูกพืชแบบเดิม โดย RoyalSociety กำลังขอให้รัฐบาลอังกฤษจัดงบประมาณ เพื่อการวิจัยพัฒนาพันธุ์พืชและการบริหารจัดการด้านการเกษตรอย่างยั่งยืนเป็นมูลค่าราว3 พันล้านดอลล่าร์ อย่างไรก็ตาม อังกฤษ และหลายประเทศในยุโรปมีนโยบายต่อต้านการปลูกพืชที่ผ่านการดัดแปลงพันธุกรรม คุณ KirtanaChandrasekaran แห่งองค์กรด้านสิ่งแวดล้อม Friends of theEarth กล่าวว่า จากการศึกษาของธนาคารโลกเป็นเวลา 4 ปีพบว่าพืชที่ผ่านการดัดแปลงพันธุกรรม จะมีความสำคัญเพียงเล็กน้อย ต่อการจัดหาอาหารให้แก่คนยากจนทั่วโลกในขณะที่การดัดแปลงพันธุ์พืชนั้นมีค่าใช้จ่ายสูงมากและมีการคุ้มครองสิทธิบัตรอย่างเข้มงวดซึ่งหมายความว่าอุตสาหกรรมนี้ถูกควบคุมโดยบริษัทข้ามชาติขนาดใหญ่เท่านั้น คุณ Chandrasekaranยกตัวอย่างประเทศปารากวัย ที่เกษตรกรท้องถิ่นราว 9หมื่นคนถูกไล่ที่จากที่ดินของพวกเขาเอง เพื่อหลีกทางให้กับการปลูกพืช ที่ผ่านการดัดแปลงพันธุกรรมส่งผลให้มีคนยากจนในเมืองเพิ่มขึ้น ในขณะที่ความมั่นคงด้านอาหาร ในแถบทางใต้ของอเมริกาใต้ลดลงอย่างรวดเร็วในช่วง10 ปีที่ผ่านมา คุณ Chandrasekaranแนะนำว่าหากประเทศกำลังพัฒนาต้องการจะเพิ่มปริมาณผลผลิตทางการเกษตรควรใช้วิธีลงทุนเพื่อสนับสนุนวิธีทำการเกษตรแบบดั้งเดิมจะดีกว่า นักรณรงค์แห่งองค์กร Friends of the Earth ผู้นี้บอกว่า ความรู้ทางการเกษตรแบบดั้งเดิมนั้น ดำรงคงอยู่มาหลายร้อยหลายพันปีแล้วแต่กลับถูกละเลยไม่สนใจ ไร้ซึ่งการสนับสนุนด้านนโยบาย และงบประมาณจากรัฐบาล ที่ดูเหมือนจะถูกครอบงำด้วยเรื่องการดัดแปลงพันธุกรรม กระแสต่อต้านการดัดแปลงพันธุกรรมนี้ ประสบความสำเร็จอย่างยิ่งในอังกฤษนักวิทยาศาสตร์หลายคนถอดใจ ล้มเลิกโครงการวิจัยและทดสอบในด้านนี้ในขณะที่อีกหลายคนขอร้องให้รัฐบาลอังกฤษจัดให้มีการทดลองพืชที่ผ่านการดัดแปลงพันธุกรรมแล้วในสถานที่ที่ปลอดภัยและเป็นความลับ